**Poplatok za kurz: 40€, invalidní dôchodcovia a dôchodcovia nad 65 rokov – 30 €**

Názov: **Architektúra ako kronika: Objavovanie príbehov budov Trnavskej univerzity**

Fakulta: Ústav dejín TU

Miesto konania: Rektorát TU, miestnosť bude určená dodatočne

Predpokladaný čas výučby: **štvrtok 15:00-16:30 – Zimný a letný semester**

Rozsah vzdelávacieho programu: 2 prednášky (po 2 hodiny) a 1 exkurzia v zimnom semestri, 2 prednášky (po 2 hodiny) a 1 exkurzia v letnom semestri

Minimálny počet študujúcich: 12

Maximálny počet študujúcich: 15

Cieľ vzdelávania: Architektúra nielen estetickým a funkčným rámcom vzdelávania, ale aj nositeľkou historických príbehov. Budovy nie sú len priestormi, kde sa odohráva každodenný život študentov a pedagógov – sú to kroniky historických príbehov. Historická Trnavská univerzita v Trnave (1635 – 1777) sídlila v areáli, ktorý je svojou ideovou jednotou a urbanisticko-architektonickou komplexnosťou jedným z najpozoruhodnejším vzdelávacích komplexov v strednej Európe. Tento stavebný komplex s palácovými architektúrami konviktov a seminárov dáva Trnave jedinečný charakter, a to nielen na ploche jeho jednej šestiny, ktorú nezmazateľne prestavala. Odtlačky času na svojich múroch nesú aj budovy obnovenej Trnavskej univerzity, pričom moderné prvky pripomínajú oživenie akademickej tradície po roku 1992. Tieto kontrasty však symbolicky vedú dialóg medzi minulosťou a prítomnosťou. Objavovanie príbehov budov Trnavskej univerzity znamená dešifrovávať odkazy minulosti, ktoré architektúra uchováva a nesie ako svedectvo o zmene, adaptácii a kontinuitnom hľadaní pravdy a poznania.

**Zoznam prednášok/cvičení**

Zimný semester

1. Obnovená a historická Trnavská univerzita: všeobecný úvod, budovy a zariadenia obnovenej a historickej Trnavskej univerzity

2. Historická Trnavská univerzita: areál novovekého univerzitného komplexu a Kostol sv. Jána Krstiteľa

3. Exkurzia po budovách historickej Trnavskej univerzity

Letný semester

1. Historická Trnavská univerzita: budova lekárskej fakulty, arcibiskupského paláca, konviktov a seminárov

2. Obnovená Trnavská univerzita: budovy fakúlt a zariadení (pavilón klinických a laboratórnych disciplín a i.)

3. Exkurzia po budovách obnovenej Trnavskej univerzity

Vyučujúci/lektor:

PhDr. Henrieta Žažová, PhD.